Source: https://ficek.sk/rozvod-predmanzelske-dlhy-29559
Timestamp: 2020-02-23 04:05:39+00:00

Document:
[2020] Rozvod - predmanželské dlhy | Právna Poradňa
Otázka: Rozvod - predmanželské dlhy
Odpoveď: Rozvod - predmanželské dlhy
v zmysle Občianskeho zákonníka právoplatnosťou rozsudku o rozvode manželstva zároveň zaniknuté aj bezpodielové spoluvlastníctvo manželov. Následne je potrebné zaniknuté BSM vyporiadať v súlade s Občianskym zákonníkom.
Právna úprava vyporiadania zaniknutého BSM
Vyporiadanie BSM sa riadi najmä ustanovením § 150 Občianskeho zákonníka. Pri každom vyporiadaní BSM je však potrebné v prvom rade určiť tzv. masu BSM (t.j. veci patriace do BSM) a prípadné vnosy do BSM (t.j. či niektorý manžel investoval zo svojho výlučného vlastníctva do spoločného majetku).
Podľa ustanovenia § 150 Občianskeho zákonníka
Ak po predaji spoločnej nehnuteľnosti investoval Váš manžel spoločné peniaze do vyplatenia jeho dlhov, ktoré boli jeho výlučnými, budete môcť v rámci vyporiadania BSM požadovať náhradu za takto použité spoločné prostriedky. Budete môcť požadovať nahradiť 1/2 takto použitých finančných prostriedkov.
Presný postup alebo spôsob započítania, prípadne vyplatenia zvyšku dlhu bude možné navrhnúť až po dôkladnom zistení všetkých skutočností, najmä toho, ktoré dlhy patrili do BSM, a ktoré boli z prostriedkov BSM vyplatené.
Ak vzal Váš manžel počas trvania manželstva ďalšie pôžičky alebo úvery, pričom na zmluvách je uvedený ako jediný dlžník, tento dlh je výlučne jeho. Vy nie ste, ani s ohľadom na trvajúce BSM, povinná mu prispievať na úhradu tohto dlhu. Jedine, že by ste na zmluve boli aj Vy uvedená ako dlžník.
Právna úprava zrušenie BSM počas trvania manželstva
BSM môže počas manželstva zrušiť iba súd, a to iba zo striktne daných zákonných podmienok upravených v príslušných ustanoveniach Občianskeho zákonníka.
Podľa ustanovenia § 148 ods. 2 Občianskeho zákonníka
Závažné dôvody pre zrušenie BSM počas trvania manželstva ďalej Občiansky zákonník bližšie nedefinuje. Súdna prax však časom ustálila, kedy ide o dôležité dôvody pre zrušenie BSM. Tie však musia byť v rámci súdneho konania o zrušenie BSM preukázané.
Podľa rozhodnutia NS ČSSR, sp.zn. 5Cz/104/1967, R 3/1968
Dôvodom na zrušenie bezpodielového spoluvlastníctva je spravidla také závažné správanie jedného z manželov, ktoré sa prejavuje v nehospodárnom nakladaní so spoločným majetkom na úkor rodiny (predovšetkým maloletých detí), prípadne v tom, že jeden z manželov sa nepričiňuje o vytváranie spoločného majetku, vyhýba sa práci, nezabezpečuje potreby rodiny a podobne. Trvanie bezpodielového spoluvlastníctva za podobného stavu neplní účel inštitútu bezpodielového spoluvlastníctva a neraz aj výrazne poškodzuje jedného z manželov. Niekedy pre zrušenie bezpodielového spoluvlastníctva svedčí už oddelené žitie manželov. Avšak pre záver o tom, že sú dané závažné dôvody na zrušenie bezpodielového spoluvlastníctva v zmysle ustanovenia § 148 ods. 2 OZ, nestačí samo zistenie, že manželia žijú oddelene, keďže v takomto prípade by boli dané závažné dôvody na zrušenie bezpodielového spoluvlastníctva v zmysle ustanovenia § 148 ods. 2 OZ (samozrejme, v rozpore so zákonnou zásadou zániku bezpodielového spoluvlastníctva zánikom manželstva) vlastne vždy, keď manželia zrušili spolužitie pred rozvodom manželstva. So zreteľom na to je povinnosťou súdu, aby nielen zisťoval, či manželia žijú oddelene, ale zároveň skúmal, či napriek oddelenému žitiu manželov sa obidvaja manželia nepodieľajú na vytváraní spoločného majetku, či medzi nimi nedochádza k vážnejším nezhodám pri nakladaní so spoločným majetkom a podobne.
Druhým dôvodom, tým najčastejším, zrušenia BSM počas trvania manželstva je keď jeden z manželov získa oprávnenie na podnikateľskú činnosť.
Podľa ustanovenia § 148a ods. 2 Občianskeho zákonníka
Podľa stavu Vášho rozvodového konania však nie je vylúčené, že vo Vašej právnej veci by súd skôr rozhodol o rozvode manželstva, než o zrušení BSM počas trvania manželstva.
V rámci vyporiadania zaniknutého BSM bude možné od Vášho manžela požadovať, aby Vám nahradil to, čo zo spoločného majetku použil na úhradu svojich „predmanželských“ dlhov. A nielen tých, ale aj tých, ktoré si vzal počas trvania manželstva a bol pri nich vedený ako jediný dlžník (i také dlhy sú jeho výlučnými). Za určitých okolností je možné zrušiť BSM i počas trvania manželstva, avšak ak je Vaše rozvodové konanie už ku koncu, bude jednoduchšie si počkať na rozvod manželstva. Zároveň je potrebné uviesť, že ak si ešte počas trvania vezme Váš manžel ďalšie pôžičky (bude na zmluve vedený ako jediný dlžník) budú to jeho dlhy. Veriteľ bude môcť po rozvode manželstva požadovať splácanie splátok iba od neho (počas trvania manželstva i od Vás v zmysle ustanovenia § 147 ods. 1 Občianskeho zákonníka).
Podotázka: Rozvod - predmanželské dlhy (Spoluvlastníctvo)
Dobrý deň, chcem sa opýtať mal som v minulosti debet v banke, ktorý je už min 7mesiace splatený a stále konfigurujem v bankách v systéme SRBI ak chcem iný úver nemôžme v žiadnej banke neprejde ani e pritom na svoje meno nemám nič všetko je splatené jeden krát sme meškali so splátkou. Kvôli tomu som tam a moja otázka znie, či je možnosť písomnou žiadosťou požiadať o zrušenie v registrom zázname? Ak áno treba overenie podpisu Notárom? Vďaka za odpoveď.
Dobrý deň, nie je to možné. Tento register sa vedie 5 rokov spätne. Musíte počkať 5 rokov.

References: § 150
 § 150
 § 148
 § 148
 § 148
 § 148
 súd 
 § 147